EU ta wanke kasashe takwas kan zargin haraji - Duniya - RFI
Labarai 15/10 16h00 GMT
Labarai 15/10 20h00 GMT
Shirye-shirye 15/10 20h17 GMT
15/10/18 Bakonmu a Yau
15/10/18 Wasanni
Senegal za ta karbi bakwancin gasar Olympics a 2022
15/10/18 Lafiya Jari ce
Maganin gargajiya na warkar da Kanjamau da Kansa (2)
Tarayyar Turai Tattalin Arziki Panama Tunisia Daular Larabawa Amurka Bahrain
EU ta wanke kasashe takwas kan zargin haraji
Daga Abdurrahman Gambo Ahmad wanda aka wallafa 23-01-2018 Wanda aka canza zuwa 23-01-2018 A 17:46
Ana zargin wasu attajran duniya da boye kudadensu a wasu kasashen don kauce wa biyan haraji a kasashensu na asali REUTERS/Yves Herman
Kungiyar Tarayyar Turai ta wanke kasashe takwas daga cikin jerin sunayen kasashen da ke taimaka wa attajiran da ke kauce wa biyan haraji a duniya, matakin da ya gamu da suka daga kungiyoyin kare hakkin dan adam.
Kasashen da Kungiyar Tarayyar Turai ta wanke sun hada da Panama da Tunisia da Hadaddiyar Daular Larabawa da Mongolia da Macau da Grenada da Barbados .
Kungiyar Oxfam na daga cikin masu rajin da suka caccaki wannan matakin da ministocin kudaden Tarayyar Turai suka dauka na wanke wadannan kasashe daga jerin kasashen da ake kallo a matsayin tudun-mun tsira ga masu kauce wa biyan haraji a duniya.
Masu rajin sun ce, himmar Kungiyar Tarayyar Turai ta tinkarar yaki da kaucewa biyan haraji bayan badakar Panama shakara guda da ta gabata, ta ragu.
Yanzu haka Tarayyar Turai za ta zura ido don ganin yadda wadannan kasashe za su aiwatar da sauye-sauye a dokokinsu na haraji.
Sai dai har yanzu kasashen Amurka da Samoa da Bahrain da Guam da tsibirin Marshal da Namibia da Palau da Saint Lucia da Trinidad and Tobago na ci gaba da kasancewa cikin jerin da EU ta ce, su ne tudun mun-tsira na masu kaucewa biyan haraji.
EU Za Ta Tilastawa Manyan Kamfanonin …
Ana mayar da martani kan tonon asirin …
Turkiya Saudiya Majalisar Dinkin Duniya
"A janye kariyar wadanda suka kashe Khashoggi"
Tilas gudun hijira ya zama zabi ba dole ba - FAO